**KUTSESTANDARD**

**Taksaator, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Taksaator, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Taksaator, tase 4 on spetsialist, kes inventeerib metsa ja koostab metsamajandamiskava.  Taksaatorid töötavad metsakorralduse ja metsamajandusega tegelevates organisatsioonides (ettevõtted, riigiasutused, metsaühistud jne). Nad tunnevad hästi metsa kui ökosüsteemi ja metsa uuendamise, kasvatamise ja majandamise võtteid.    Taksaator töötab töökohal üksi ja planeerib oma tööd ja tööaega ise. Töö eeldab suhtlemist klientidega. Ta vastutab kliendile antud soovituste asjakohasuse eest.  Taksaatori töö toimub põhiliselt metsas ning on sõltuv nii ilmaoludest kui aastaajast. Metsas viibimine eeldab head füüsilist vastupidavust ja tervist.  Peamised töövahendid on arvuti, nutiseade, sõiduk, metsa inventeerimise töövahendid (kõrgusmõõtja, juurdekasvupuur, talmeeter, relaskoop, mullapuur, klupp jt). |
| Kommentaarid: |
| **A.2 Tööosad** |
| A.2.1 Metsakorraldus |
| **A.3 Kutsealane ettevalmistus** |
| 4. taseme metsatehnikuna töötavad inimesed, kes on kas läbinud erialase kutseõppe või omavad muud metsandusalast haridust, erialast töökogemust ning on läbinud erialase täienduskoolituse. |
| Kommentaarid: |
| **A.4 Enamlevinud ametinimetused** |
| Metsakorraldaja, taksaator, metsa hindaja, metsatehnik |
| Kommentaarid: |
| **A.5 Regulatsioonid kutsealal töötamiseks** |
| Regulatsioonid kutsealal töötamiseks puuduvad. |
| **A.6 Tulevikuoskused** |
| Taksaatori töös muutuvad järjest olulisemaks:  1. Säästva metsanduse põhimõtetega arvestamine (metsa ökoloogilised, majanduslikud, sotsiaalsed, sh kultuurilised väärtused) ja metsa ökohüvede mõistmine.  2. Teadmised efektiivsetest metsakasvatuse ja -majandamise viisidest kliimamuutuse tingimustes, sh metsa vastupanuvõime suurendamiseks keskkonnamõjude suhtes, nt ekstreemsete ilmastikuolude ja -nähtuste või metsakahjurite levikuga seoses.  3. Kaugseire ja teiste metsainventeerimise tehnoloogiate kasutamise oskused.  4. Suhtlemisoskused, sh avaliku esinemise oskused. |
| Kommentaarid: |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Taksaator, tase 4 kutse saamiseks tuleb tõendada üldoskused B.2 ja kohustuslik kompetents B.3.1. |

|  |
| --- |
| **B.2 Taksaator, tase 4****üldoskused** |
| Tegevusnäitajad:   1. järgib tööd tehes asjakohaseid juhiseid, nõudeid, eeskirju, õigusakte, standardeid jmt; 2. järgib töökeskkonna ja -ohutusnõudeid; 3. vastutab oma kutsetegevuse eest oma tegevusulatuse ja pädevuse piires; 4. töötab eesmärgipäraselt, planeerib oma aega ja tegevusi ning arvestab võimalike muutustega töökorralduses või ümbritsevates oludes; 5. kasutab materjale ja töövahendeid heaperemehelikult ja säästlikult ning töötab ettevõtte kasumlikkust järgides; 6. käitub ohuolukordades (nt metsapõleng) adekvaatselt, annab õnnetusjuhtumi korral vältimatut abi ja kutsub professionaalse abi; 7. säilitab teistega suheldes hea kontakti, väljendab end arusaadavalt ja arvestab suhtluspartneri vajadustega; 8. säilitab keerukates olukordades rahu ega kaota enesekontrolli; 9. teeb ühiste eesmärkide nimel tõhusat koostööd, mõistes oma ja kolleegide rolli meeskonnas ning käitudes usaldusväärselt ja koostööd soodustavalt; 10. täiendab ennast tööalaselt, õpib ja omandab uusi oskusi ning töövõtteid, meetodeid ja tehnikaid; 11. kasutab oma töös eesti keelt tasemel B2 ja on võimeline suhtlema vähemalt ühes võõrkeeles tasemel A2 (Lisa 2); 12. kasutab digitaalseid süsteeme, tööriistu ja rakendusi ning töötleb digitaalset teavet iseseisva kasutaja tasemel, v.a osaoskused sisuloome ja probleemilahendus, mida kasutab algtasemel (vt lisa 1). |
| Kommentaarid: |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Metsakorraldus** | **EKR tase 4** |
| Tegevusnäitajad:   1. veendub kaarti või elektroonilisi abivahendeid kasutades asukoha õigsuses; 2. kaardistab takseertunnuste põhjal metsaeraldisi, kasutades selleks topograafilisi materjale ja elektroonilisi abivahendeid; 3. inventeerib metsa, kasutades metsainventeerimise töövahendeid (nt kõrgusmõõtja, juurdekasvupuur, talmeeter, relaskoop, mullapuur, klupp) ja lähtudes õigusaktidest ning metsa takseertunnustest; 4. koostab lähtudes metsainventeerimise andmetest ja õigusaktidest metsamajanduskava, arvestades vajadusel säästva metsanduse standardi nõuetega. | |
| Kommentaarid: | |
| Teadmised:   1. metsabioloogia alused, sh põhilised puu- ja põõsaliigid, nende omadused ja kasvamine; 2. metsakaitse alused, puude enamlevinud kahjustused ja seosed puiduriketega; 3. metsatüpoloogia; 4. metsakasvatuslikud eesmärgid, võtted ja meetodid; 5. ökohüvede määratlemise üldpõhimõtted (sh metsade kõrvalkasutus, jahikorraldus, puhkevõimalused jne); 6. kultiveerimismaterjalide tüübid ja metsauuendamise võtted; 7. hooldus- ja uuendusraiete tegemise põhimõtted (puude valik, rinnaspindalade alammäärad, puistu raiekraadi/harvendusastme määramine, säilikpuude valiku määramine jne); 8. puiduvarumise tehnoloogiad; 9. keskkonnakaitse, sertifitseerimise ja säästva metsanduse alused; 10. erametsanduse toetusmeetmed; 11. topograafia alused, geoinfosüsteemide ja kaartide kasutamise põhimõtted; 12. metsanduslikud tarkavaralahendused, nende kasutamise põhimõtted; 13. kaugseire meetodid ja põhimõtted; 14. metsatakseerimise põhimõtted; 15. metsainventeerimise töövahendid ja nende kasutamine; 16. metsakorraldust ja metsa majandamist reguleerivad õigusaktid. | |
| Kommentaarid: | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris |  |
| 1. Kutsestandardi koostajad | Veiko Belials, Luua Metsanduskool  Rainer Laigu, Riigimetsa Majandamise Keskus  Jaan Laurikainen, Jaagumetsa OÜ  Tenek Mäekivi, Marrek Puit OÜ  Peeter Olesk, Stora Enso Eesti AS  Enn Pärt, Keskkonnaagentuur |
| 1. Kutsestandardi kinnitaja | Metsanduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number | 8 |
| 1. Viide Ametite Klassifikaatorile (ISCO 08) | 3143 Metsandustehnikud |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles - *Forestry technician* | |
| Kommentaarid: | |
| **C.3 Lisad** | |
| Lisa 1[Digipädevuste enesehindamise skaala](https://www.kutsekoda.ee/fwk/contenthelper/10684417/10684423/Digip%C3%A4devuse%20enesehindamise%20skaala.pdf)  Lisa 2 [Keelte oskustasemete kirjeldused](https://www.kutsekoda.ee/fwk/contenthelper/10684417/10684424/Keelte%20oskustasemete%20kirjeldused_KS%20lisa_uus.pdf) | |
| Kommentaarid: | |